Publication: Magyar Közlöny
Issue: MK-1999-3 (Year: 1999, Number: 3)
Era: 1990-2004
Section: a 2/1999. (I. 18.) KHVM rendelethez
Paragraph Index: 303

4. Az FMSZ II. függelékének g) pontja helyébe a következő rendelkezés lép: „g) Teljes rálátási háromszög: az a háromszög terület, amelyet az úttest felezővonalának és a vasúti pálya tengelyének a metszéspontjától — az úttesten a vasúti átjáró előtt Lk távolságban, és — a vasúti pályán mindkét irányban Lv távolságban levő pontok határoznak meg. Az Lk távolságot a következő ábra szerint kell meghatározni: Á B R A Az Lk távolság meghatározásánál: — lakott területen kívüli szilárd burkolatú úton 80 km/óra, — lakott területen lévő szilárd burkolatú úton a „Sebességkorlátozás” jelzőtáblával engedélyezett sebességet, annak hiányában 50 km/óra, — földúton 30 km/óra sebességet kell alapul venni. Az Lv távolság a vasúti pályára engedélyezett — km/órában kifejezett — sebesség számértékének ötszöröse, méterben.”

Source: https://magyarkozlony.hu/hivatalos-lapok/cb61295ea16319aeeeb1affe4c10f6de3d64d55b/dokumentumok/56430ee4dfbcea81d88aa5a6b45cdd149472ceeb/letoltes